143
ታ ሸምፕያ ነና ኮያዉሱ
ዳዊታ ማዝሙረ
1 ጎዳዉ፥ ታ ዎሳ ስአ፤
ማሮታ ደማናዉ ታ ዋሰይሳ ሀይዛ።
ኔኒ ፅሎተꬃንነ ነ አማነተꬃን
ታዉ ዛሮ እማ።
2 ነ ስንꬃን ፅሎ አስ ባይና ግሾ
ታና ነ አይልያ ፕርዳስ ሺሾፓ።
3 ታና ታ ሞርከይ የደꬅድ፥
ትንቸረꬅድ ሳአን የግስ።
በን ሀይቅዳ አሳዳ
ታና ꬉማን ዎꬅስ።
4 ሄሳ ግሾ ታኒ ሄታስ፤
ታ ዎዛናይካ ትልእስ።
5 ታኒ በን ዎደታ ሀሳያይስ፤
ነ ኦꬅዳ ኦሶ ኡባ ቆፓይስ፤
ነ ኩሸ ኦሶ ኡባ አኬካይስ።
6 ታኒ ታ ኩሽያ ኔኮ ምጫስ፤
መላ ቢት ሃ ኮየይሳዳ፥
ታ ሸምፖይ ነና ሳሞቴስ።
ሳላሀ
7 ጎዳዉ፥ ታ ዎዛናይ ሄትዳ ግሾ
ታዉ ዛሮ እማናዉ ኤለሳ።
ታኒ ዱፎን ገልያ አሳዳ ሀኖና መላ
ነ ሶምኡዋ ታፐ ገንꬆፋ።
8 ታኒ ነናን አማነትያ ግሾ፥
ዎንታ ዎንታ ነ ሲቁዋባ ታና በሳ።
ታኒ ታ ሸምፑዋፈ ነና ዎስያ ግሾ፥
ታ ባና ኦግያ ታና በሳ።
9 ጎዳዉ፥ ታኒ ነዉ ማጋንዳ ግሾ፥
ታ ሞርከታፐ ታና አሻ።
10 ኔኒ ታ ፆሳ ግድያ ግሾ፥
ታ ነ ሸንያ ኦꬃና መላ ታና ታማርሳ፤
ነ ሎኦ አያናይ ሱረ ኦግያን ታና ካለꬆ።
11 ጎዳዉ፥ ነ ሱንꬃ ግሾ ታና አሻ፤
ነ ፅሎተꬃን ታና መቶፐ ከሳ።
12 ነ ሲቁዋን ታ ሞርከታ ዎꬋ፤
ታ ነ አይለ ግድያ ግሾ
ታና ኡንኤይሳታ ኡባ ꬋይሳ።